Vassil Laak

Vassil Laak (15. september 1935 Saaremaa, Pöide vald – 1. oktoober 2016 Tartu) oli Eesti sõudja, treener ja spordikohtunik. 

Lõpetas 1954. aastal Muhu Keskkooli ja 1958. aastal Tartu Riikliku Ülikooli arstiteaduskonna kehakultuuriosakonna. 

Hakkas sportima Muhus Rudolf Tedrekulli ja Ilmar Kivi õpilasena, sõudetreeninguid alustas Tartu sõudebaasis Ülo Tölbi juhendamisel. 

Tuli 1956 ja 1957 kaheksapaadil Eesti NSV meistriks.

Karjäär
 Töötas 1959–1978 Dünamos ja Tartu Sõudebaasis sõude- ja aerutamistreenerina,
 1967–1972 Eesti Pimedate Ühingu Tartu õppetootmiskombinaadis kergejõustikutreenerina
 1978–1997 Tartu ehitus- ja kergetööstuskooli spordikompleksi majandusjuhatajana.
 Oli 1961–1970 Aerutamisföderatsiooni noortekomisjoni esimees ja Nooruse vanemtreener.
 Õpilasi: Andrus Öövel, Helle Kulmar, Tiina Taelma. 
 Tegutses kohtunikuna (1980 üleliiduline kategooria aerutamises, 1960 vabariiklik kategooria sõudmises ja 1982 suusatamises).
 Avaldas kirjutisi Kehakultuuris, Edasis, "Eesti nõukogude entsüklopeedias" ja "Enekeses". 
 Oli Tartu suusamaratoni idee elluviijaid, osales üle 20 aasta maratoni korraldamisel.https://www.esbl.ee/biograafia/Vassil_Laak

Viited

Välislingid


Kategooria:Eesti sõudjad
Kategooria:Eesti treenerid
Kategooria:Eesti sõudetreenerid
Kategooria:Eesti sõudekohtunikud
Kategooria:Sündinud 1935
Kategooria:Surnud 2016